هذا ارسل ربي للخلق نورا يهدي روحا تسري تحيي امواتا تجعلهم كنجوم تمشي في الشريف كنجوم تمشي في البشر طيب ان الحمد لله تعالى نحمده ونستعين به ونستغفره نعوذ بالله تعالى من شرور انفسنا ومن سيئات اعمالنا
انه من يهديه الله تعالى فلا مضل له ومن يضلل فلا هادي له. اشهد ان لا اله الا الله وحده لا شريك له واشهد ان محمدا عبده ورسوله ثم اما بعد
طيب ان شاء الله دي الحلقة التانية ان شاء الله مع سورة المطففين احنا طبعا في في عندنا مدرسة لصورة المطففين موجودة على قناتنا على اليوتيوب. مدرسة يعني كانت كانت معمولة مع المسيرين والمسيرات
يعني فهي مدارسة من من طراز مختلف شوية يعني لانها كان ساعتها مستوى المستوى بتاع الناس الحاضرين يعني مختلف في السنة فساعتها تناولنا بعض الامور يعني اقصد احنا هنا عشان بس ما الناس دي مش تكرار لدين دي دي حاجة ودي حاجة تانية
قلنا في بداية الكلام امبارح ان ده تناول على المنهاج اللي هو الوقفات ان احنا واقفين وقفة معينة وواخدين فيها الصورة واكدت امبارح على ان احنا لما هنشوف لما نسمع سورة المطففين فاحنا محتاجين نقراها قرايتين. ماشي
القراية الاولى القراية الايه ليه قريتي خلي دي دي القراية الشخصية خلينا او القراية الصلاحية. ماشي؟ في قراية اصلاحية. دايما القرآن كده يتقرا السورة اتقرا مرتين اقراها صلاحا واقراها ايه اصلاحا. لان قلنا ما فيش حاجة اسمها مسلم ما بيصلحش
دي كده في النسخة الاصلية بتاعة المسلم ان هو بيصلح زي نسخة الويندوز كده زي نسخة اللي نازلة على المسل الكمبيوتر الاي او اس اللي نازل على على الابل او الايفون الاندرويد اللي نازل
على السامسونج. النسخة دي بيبقى نازل فيها مسلا برنامج اليوتيوب. نازل فيها برنامج كزا فالمسلم النسخة الاصلية اللي لازم تبقى نازلة في قلبه ان فيه صلاح وفيه ايه؟ اصلاح ولتكن منكم امة كنتم خيرون من قلنا الكلام ده امبارح
فلزلك القرآن كتير مننا ما بياخدش باله من اللقطة دي واحد بتبقى غالبة عليه النفسية الاصلاحية فيقراه قراية الايه؟ قراية الداعية والمصلح والمش عارف ايه وينسى انه يقراه صلاحا لنفسه
وواحد تبقى غالبة عليه القراية الصلاحية وينسى ان هو يقراه ايه اصلاحه. طبعا الكلام ده هتلاقيه واضح جدا مثلا في في جزء الزاريات مسلا هتلاقوا الكلام ده واضح جدا في جزء الزريق
ان السورة تتقرا القرايتين دول انا كمسلم اقراها القرايتين دول الاول بقرأها صلاحا بنية صلاحي انا الشخصي فبشوف بتقول لي ايه وانا ايه اللي انا محتاج اصلحه في نفسي؟ وبعدين اقرأها اصلاحا. يعني ايه اصلاحا
انا كانسان بتصدى للاصلاح بحاول ان انا اقيم الدين ده في غيري بحاول ان انا انصر هزا الدين انا كمسلم بعمل كده ايه اللي الصورة بتقوله لي واضح فالقراية اللي احنا اتكلمنا عنها امبارح كانت القراية الايه
الاصلاحية الاصلاحية انا كمسلم النهاردة المطففين دول عمالين يأزوني ليل ونهار تمام المطففين بازون اللي هو المطففين قد يكونوا من المسلمين قد يكونوا من المنافقين قد يكونوا من الايه؟ للكافرين
فانا كمسلم بتعرض لهزا التطفيف. وقلت اكتر ناس بتتعرض للتطفيف المصلحين اه يعني وكمان المصلحين بيتعرضوا لاكتر ليه؟ لان الناس يحبون الرجل صالحا ولا يحبونه مصلحا يقولوا له ايه؟ يا صالح قد كنت فينا مرجوا قبل هذا
انت كنت حلو وجميل وكويس كده وتمام وفي نفسك بقت بتقول حلال وحرام وصح وغلط ايه حكايتك يا صالح يا صالح قد كنت فينا مرجوا قبل هذا اتنهنا ايه اللي حصل لك
فالناس يحبون يحبون الرجل صالحا ولا يحبونه ايه؟ مصلحا ولا ناصحا ما يحبوش ناصح ما تنصحش انت في نفسك خليك في نفسك عليكم انفسكم رغم ان سيدنا ابو بكر يقول ايها الناس انكم تقرأون هذه الاية
وتفهمونها على غير ما انزلت عليه عليكم انفسكم بعدما بعدما تقوم بما عليكم حينها لا يضركم من ضل اذا اهتديتم نمشي عليكم انفسكم يعني كل واحد في نفسه. انا اشوف ابني اشوف بنتي
فمع القواعد مع القواعد مع ادع الى سبيل ربك بالحكمة والموعظة الحسنة جادلهم بالتي هي احسن خلاص انا بعمل بقوم بدوري اللي انا بالضوابط الشرعية التي ايه؟ التي امر الله بها
الامر بمعروف بمعروف والامر والنهي عن المنكر بما بما لا يترتب عليه منكر اكبر الامر بالمعروف بايه؟ بمعروف. بمعروف شرعي ومعروف عرفي. معروف شرعي ومعروف ايه؟ عرفي معروف الشرعي ان ربنا في مسلا ما تغلطش القول ده اسمه معروف الايه؟ المعروف الشرعي. والمعروف العرفي ما يناسب عرفا
عرفا مسلا انا واحد صغير وده راجل كبير لأ في طريقة معينة للكلام ايه الكلام الصغير مع الكبير في طريقة لكلام الابن مع الاب في طريقة لكلام البنت مع الام فالمعروف عرفا والمعروف ايه
شرع فيأمر بالمعروف معروف وينهى عن المنكر بما لا يترتب عليه منكر ايه؟ اكبر ما نروحش منها على منكر يترتب عليه منكر ايه؟ اكبر. المهم الشاهد فالمسلم عنده عنده هزا هزا الواجب اللي هو كده كده هو مطالب به. ولما يقابل ربنا يسأله عنه
ودي لجنة امتحان في الاسلام عشان كده الناس محتاجة تعيد النزر تاني تاني في الاسلام اللي احنا عليه لان اصلا ده واحد من الاشكالات لعن الذين كفروا من بني اسرائيل على لسان داوود وعيسى ابن مريم
ذلك بما عصوا وكانوا يعتدوا كانوا لا يتناهون عن منكر فعلوه. لبئس ما كان يصدأ كان معاد المناكير تبقى وسطهم وما حدش بيايه لا بينهى عنها ولا بينصح بها ولا ينصح فيها ولا بيعظ ولا الكلام ده
المهم فالمسلم بنلاقي الخطاب القرآني موجه للمسلم صلاحا وايه؟ واصلاحا. يقول لك ازاي تبقى صالح؟ وازاي تبقى مصلح؟ كل واحد يصلح حسب ما يتيسر يصلح في نفسه يصلح في بيته بس المسلم يفهم ان ده جزء من اسلامه
جزء لا يتجزأ من اسلامه فاحنا امبارح المفترض اتكلمنا عن قراءة الايه؟ المصلح او انت لما تتصدى الاصلاح دايما هتؤزى وتتعرض للتطفيف. تمام؟ هيبقى بيتعاملوا معك ازاي آآ ازا اكتالوا عليك
يستوفون وازا كلوك او وزنوك يعملوا ايه؟ يخسروا مش انت بتاع ربنا هو انتم الناس بتوع ربنا بتعملوا كزا ينرفزك ويعصبك ويطلع عينك ويقول لك يا اخي انت مش بتاع ربنا
هو يعني الناس بتاع ربنا اللي تعمل كده هم الناس يعني الشيوخ يعملوا كده ؟ اه يعملوا كده بوسة ما تشيخ ازاي يجي هو بقى مسلا يكون في مقام يقول لك هو ده برضو ينفع كده؟ هو ده الانتزام؟ هو ده احترام العلم. هو ده احترام مش عارف ايه؟ انت لما مش قد مم
فهما مطففين في التعامل مع المصلحين والتعامل مع الناصحين ايه؟ مطففين. فضلا بقى عن الكافرين كافرين بشكل اساسي في تعاملهم مع المصلحين هم مطففين. يعني طبعا واضح جدا تطفيف مسلا الغرب. واضح جدا تطفيف الكفار والفجار بشكل عام
واضح تطففهم زي ما قلت مسلا امبارح لأ هو مسلا عنده الحرية ان هو يبقى حر يعمل اللي هو عايزه انه يبقى حر انه يقيد حريتك فهي حرة انها ما تلبسش حجاب
بس انت مش حرة انك تلبسي حجاب فهو حر انه يقيد حريتك وهو دايما نقول عايز حرية مش حرية فكر عايز حرية كفر والمرأة مش عايز حرية المرأة عايز حرية الوصول الى المرأة
عنده مشكلة المرأة دي ليه؟ ليه مش ليه انت بتقولي لأ ومش عارف ايه والكلام من ده ليه بتقولي حلال وحرام وينفع وما ينفعش هو عايز حرية الوصول ايه لها
فهو مش عايز يحررها يحررها من ايه؟ زي ما قلت قبل كده ان مسلا عندنا في مصر قاسم امين لما كان بيتكلم مع امه ست على الفطرة انت بتعمل ايه يا ابني؟ انا بحرر المرأة
بفطرية قالت له يا ابني وهي المرأة قالت لك عايزة تتحرر ما ننكرش ان في سوء استعمال للسلطة الدينية والاجتماعية ما ننكرش ان في يعني صامسورت من السقراطية ما ننكرش
بس في الجملة المرأة المسلمة اللي اختارت هزا الدين واختارت هزا الاسلام وعجبها هزا السيستم والنزام ما ما قالتش لحد تعال حررها عشان يبقى قضيته في الحياة انه يعمل ايه؟ ان هو يحررها
قضيته في الدنيا ان هو يحررها زي الناس اللي بيقعدوا يدافعوا عن عن الشواز وهم من الشواز يعني حاجة غريبة جدا هو عايز حرية الفسوق لان طبعا هو دايما الفسوق بيخرم على بعضه يعني او يعني بيخدموا على بعض
زي امرأة سيدنا لوط هي مش منهم بس بتعمل ايه؟ بتساعدهم وبتقف جنبهم وبتدافع عنهم فده اللي هو الكفر بالوكالة الامام مالك رحمه الله شيخو عمل له اختبار قبل ما ما يتصدى للتدريس
طبعا هم الاختبارات بتاعتهم ما كتش ايه مش بقى هو في عنده الاختبار العلمي ده مسألة بس في اختبار اخر باختبار بقى ايه عايز يشوف همه في الحياة عايز يشوف مقدار صدق واخلاصه وايثاره للاخرة
فقال قال يا ما لك من السفلة وفي ضبط بين السفلة قال الذين يبيعون اخرتهم بدنياهم قال فمن سفلة السفلة قال الذين يبيعون اخرتهم بدنيا غيرهم يعني ما بيبعش ويستفيد حاجة
يبقى اخرته بدنياه فطبعا دول معروفين ماشي لكن بقى بتحزني ان الحالة دي ممكن تنطبق على اب او ام هو باع باع اخرته عشان خاطر ايه عشان خاطر ولاده فتيجي الست هناك كده وعندها اربعين خمسين ستين سنة
وتقول لك طب انت يا ستي ما تعلمتيش القرآن ليه؟ ما عملتيش ليه؟ ما وديتيش ليه والله ما انا الولاد وكنت مشغولة والولاد ومش الولاد طب ما عادي كنت ممكن تعملي كده
انت ممكن تاخدي لك ساعتين تلاتة في اليوم عادي والدنيا شغالة فيؤسفني ان ده يبقى حاضر في يعني الانسان انا النهاردة اولادي دول ايوة امانة بس مش على حساب ان انا نفسي يعني انا برضه من الحاجات اللي كنت بستغرب لها
الاب يودي ابنه يتعلم القرآن وهو ما بيتعلمش ومهتم جدا ان ابنه يصلي وهو ما بيصليش ويبقى حاجة غريبة جدا يعني المهم فالسيد دي قراية مهمة اللي هي القراية الاصلاحية المفترض كناس مسلمين لازم نكون مصلحين بصورة او باخرى. فنتعرض للتطفيف ده في كل
كل الدوائر الاصلاحية. لان الناس يحبون الرجل صالحا ولا يحبونه مصلحا ولا ناصحا فبناء عليه هيعملوا ايه؟ ده ده بطبيعة الحال هو يعني سامسورت اوف ديفنس ميكانيزم. يعني ده نوع من الحيل الدفاعي
ان بطبيعة الحال الانسان هو لما بيبقى مش قادر يكون زي شخص فلازم يعمل ايه لازم يكدر عليها ينكد عليها عشان يحاول يوهم نفسه ان هو احسن منه ولزلك من الحاجات العجيبة جدا بتلاقوا اكتر الناس اللي بينتقدوا المحجبات هم غير المحجبات. طب انت بتنتقدي المحجبة ليه
هي في قرارة نفسها عارفة ان المحجبة احسن منها بس بتحاول توهم نفسها ان اه يعني مسلا مرة حد كان بيقول حاجة لطيفة اوي. كتير من المحجبات طيب مش كل يعني؟ لا مش كل. كتير من المحجبات نصابات واخلاقهم مش حلوة. طب ما تتحجبوا تخلي اخلاقك حلوة
ورينا النموزج بس ده الناس الملتحين والسنية دول فيهم وفيهم وفيهم. طيب انت خليك انا اذكر يعني وانا في في اولى كلية يعني فترة في واحد قريبي يعني جالس معي
فهو بيحاول ينفرني من ان انا مسلا اطلق لحيتي. خلاص؟ فطبعا قلنا مش في شوية شعر في دقن ده اسفه حاجة ممكن طرة يعني. هو فكرة ان انت انت هتاخد
خدي اتجاه فعندك منهاج حياة عندك خياراتك في الحياة وصورة او باخرى. انما هي مش انا فاكر مرة واحد من الزملاء في سنة ساتة كده وجاي بيكلمني وبتاع ويا دكتور وفلان يقول لي ارتاح وفلان. قلت له بص يا حبيبي هم شوية شعر
هو انت خياراتك هتاخدها في الحياة. خياراتك ان انت لازم هتتقي ربنا لما تكون طبيب ما تنصبش على الناس. فيه خيارات هتفرضها على نفسك. فيه خيارات معينة في زوجتك. خيارات في حياتك. انت في خيار
بتاخدها يعني مش اكتر من كده المهم فكان هزا القريب يعني بيكلمني فهو بيحاول ينفرني من اللحية في زاتها يعني فبيقول لي ده فلان عارف فلان ده الملتحي؟ ده عمل وعمل. وفلان وفلان وفلان
قلت له انا فاكر كده بتلقائية جدا يعني الواحد كان صغير. قلت له طيب ماشي ما فيش مشكلة انا هلتح ومش هبقى زيهم يعني بص انا مش ناوي ايه مشكلتك يعني؟ هل مشكلتك في اللحية ولا فيهم
لا فيهم. قلت له طب خلاص بتكلمني على ايه لان بنفس اللي قلت له بنفس المنطق ما حدش يخش الاسلام لان انت تقدر تجيب له نمازج من المسلمين ما لهم؟ سيئين جدا. خلاص انا هبقى مسلم بس نمزج زيهم
بس الامر آآ يعني الامر بسيط مش محتاج الزيطة دي المهم السيد اللي اقصده فهما كنوع من الحيل الدفاعية بطبيعة الحال هيبقى كل اسهم النقد موجهة ناحية الايه ولزلك من المشاكل الكبيرة جدا ان غير الصالحين مش بيسيبوا الصالحين في حالهم
ما ينساهمش في حالهم يعني الصالحين بيسبوهم في حالهم الصالحين مش بيتصدوا لهم ما بيأزوهمش بالعكس الحمد لله في الجملة بيعاملوهم بشكل طيب. بس هم مش سايبينهم في ايه؟ في لان الصالحين بالنسبة لهم خطر وجودي
خطر وجودي الى هزه الدرجة الصالحين خطر وجودي لان هو الصالح ده طول الوقت بينكد عليه. العرب كان عندهم مسل زمان قبل الاسلام كانوا يقولوا ايه؟ عزرا ودت الزانية ان كل النساء زوان. ليه؟ المسل المصري في الهواء سوا
فما فيش واحدة هتنكد علي الموزف اللي هو الامين في وسط مجموعة من المرتشين هم بيستهنيتوا انه يبقى مرتشي المرتشي ده ولزلك بشكل عام بشكل عام. البشر لا يحبون المتميزين
ما هو المتميز بالنسبة له لان المتميز بيعمل فيها ايه هو بيبقى بيحرجه فدايما اكتر واحد مكروه في الدفعة الطالب الشاطر اكتر واحد مكروه حرفيا رغم ان هو ممكن اخلاقه كويسة جدا ما بيأزيش حد
بس هو كل شوية لان هزا الطالب الشاطر هو بيتعاير بيه امه تقول له طب ما فلان اهو اللي معك في الدفعة الواد ظروفه زي الزفت واللهم بارك عليه فما يقولش بقى ازاكر وابقى زيه يقول امتى يغور من وشي
زي سيدنا يوسف. الحسد كان حسد ديني طب واعمل لهم ايه اقتلوا يوسف او اطرحوه ارضا ايه؟ يقل لكم وجه ابيكم وتكون من بعده ايه الشيطان طب ما تخليكم زيه
لا يمسي منه السلم بشكل عام الناس مش بتحب المتميزين في نفوسهم حرج من المتميزين ولازم المتميزين دول لازم يفتروا عليهم افتراء معين عشان يبرروا لنفسهم الحرج اللي في صدرهم منه
انا كنت دايما بحكي له الموقف ده ان احنا في السانوية العامة بعد ما خلصنا السانوية كنا احنا من قرية فكنا مجموعة مع بعض في السانوية العامة في بعض الزملاء يعني انا الوحيد دخلت طب ساعتها في بعض الزملا كانوا في كليات مسلا حقوق وتجارة وكده
المجموعة دي بالزات دخلوا حقوق هما الايه الحقوق ساعتها هو الطب كان بتاخد ستة وتسعين في المية وحقوق ساعتها كانت بتاخد اتنين وسبعين في المية تمام فالمهم فالزملاء دخلوا يعني فهم تصورهم ان هم كده في حاجة ادنى يعني وان انت في حاجة اعلى والمهم دماغة دماغتهم كده
فقعدت فترة بتاع ست شهور احنا بنروح نقف نركب العربيات مع بعض على الموقف. ما يتجنبوني ويسلموا علي مش عارف ايه. المهم كان لي صديق معهم في الكلية هي بس صاحبي يعني انت
فبقول له هو فلان وفلان ايه مشكلتي فيه ايه؟ ايه اللي حصل؟ ان زعلتهم في حاجة في حاجة قالوا له لا يا عم شريف من ساعة ما دخل طب واتكبر علينا يا عم وما بقاش مش عارف ايه. فقلت له طب انا اتكبرت عليهم في ايه؟ خليهم يجيبوا لي مسلا موقف اتنين تلاتة. ده انا ما اتعاملتش معهم من ست شهور
انت اتكبرت يعني عشان خاطر يبرر لنفسه ان هو بيتعامل معك كده فلازم يوهم نفسه ان انت انت كبرت. انت هتتكبر والله ما تكبر حاجة تتكبر بص لو ما اتكبرتش انت اتكبرت
ما هو انا مش معقولة اللي في صدري ده كده ما انا لازم احط اللي في صدري ده حاجة فالنفس البشرية فيها اللقطة دي فيها لقطة ان انا لازم اطلع حاجة في الايه؟ في الشخص ده حتى لو مش موجودة
بس عشان ابرر شعوري تجاهه ابر شعوري تجاهه. انت بتتعاملي فلانة دي وحش ليه ما اعرفش كده اتمة كده وشايفة نفسها بتعمل ايه يعني؟ ماشية بمراية كل شوية تقعد تبص على نفسها يعني ايه شايفة نفسها
والله بس لازم يعمل ايه؟ لازم احنا عشان ابرر هزا الشعور فلازم يبتكر شيء مش موجود اصلا عشان يبرر الشعور ده وده اللي موجود مسلا عند غير الصالحين مع الصالحين
دايما دايما دايما الصالحين التهمة الجاهزة المعلبة متشددين متزمتين شايفينا كفار هنخش احنا النار بقى وهم الشيوخ اللي هيخشوا الجنة. على ان ده لا يصدر قط من مين من الصلح
عكس يعني الناس الصالحين عندهم احقاق الحق ورحمة الخلق الناس يعرفون الحق ويرحمون الايه؟ الخلق. ما عندهمش كده خالص. بالعكس ده خايفين على الناس من النار بيحاولوا يستنقزوهم من النار بياخدوا بايديهم. هم متبعين لمنهج النبي صلى الله عليه وسلم. نقول وانا اخذ بحجزكم عن النار
وخايفين على الناس اصلا بس لأ هم هو مش مجرد بس كده بتلويح من بعيد بحاجة ايوة آآ بطبعا ما هو فهمتم بقى انتم الناس اللي هم بقى الصالحين داخلين الجنة واحنا بقى اللي داخلين النار في الاخر
فهما عندهم او صح التعبير عندهم حساسية مفرطة هزه الحساسية المفرطة هم بيحاولوا يبرروا بها ايه؟ اه ابتعادهم او ركنتهم وده من تسويل الشيطان عشان الشيطان يعزلهم عن الصالحين فميدلوش مجال انه ايه ان الصالح ده يؤثر فيه
لازم يركنوا عن الصالحين اصل انا لأ واصل مش عارف ايه وبقعد معهم صراحة وبحس ان هم كده يعني ما عرفش ويعني مم لدرجة ابعد من كده يعني مسلا كان في مصر مشهور يقول لك ايه يا عم الجماعة السنية دول زي الاسسة
ما يسلموش الا على بعض ماشي؟ القساوسة يعني ما بيسلموش الا على بعض. يعدي سلام عليكم سلام عليكم. سلم علينا يا عم على ان عادي جدا بيسلم على كل الايه؟ على كل الناس بس هو مش مركز الا في دي. تمام
فالشاهد ان بشكل عام المصلحين هم متعرضين للتطفيف طول الوقت طول الوقت متعرضين للتدخين طول الوقت بيؤذوا بالتطفيف وهذا الايذاء بيتطور بصور كتيرة وعشان كده قلنا الصورة بتعمل تلطيف ماشي؟ لاثر هذا التطفيف اللي بيتعرض له الايه؟ الناس الصالحين
يبقى الصالح بطبيعته بطبيعته هيطفف. فازا قام مقام اصلاح هيحصل له ايه؟ ده انت جبته لنفسك بقى ده احنا كنا بنطفف معك قيراط! احنا هنطفي في اربعة وعشرين قيراط انت جبته لنفسك
فلزلك المصلحين هم اكثر من يتعرض لهذه الحالة من الايه من التطبيق. طيب دي كانت قراءة القراءة التانية بقى وهي قراءة مهمة قراءة القراءة الصلاحية اللي هو ماذا اذا كنت انا مطففا
انا هزا المطفف بقى على نحو اللي احنا زكرناه امبارح في علم نفس التطفيف او سيكولوجيا التطفيف لو صح التعبير ما لو ما عملنا غوص في اعماق نفس ذاك للمطفف
فممكن واحد يكتشف ان هو يتوفى بل اني اكاد اجزم انه لا يخلو احد منا من تطفيء لان دي يعني هي يعني نمط ممكن يكون موجود في زمان دون زمان موجود في مكان دون مكان في ميدان دون ميدان مع انسان دون انسان
ممكن يحصل في ولذلك دي بقى القراءة المهمة جدا وهي وهي قراءة الشفاء من التطفيف تصريف التطفيف زي ما قلنا امبارح ازاي انا اصرف هزا التطفيف؟ خلاص؟ او الشفاء من التطفيف
طيب وليه بقول الشفاء؟ لان آآ القرآن لا علاج ولا دواء القرآن لا علاج ولا ايه؟ ولا دواء. القرآن شفاء العلاج قد يشفي وقد لا يشفي والدواء قد يشفي او لا يشفي. لكن القرآن يشفي
والقرآن شفاء لما في الصدور الجو بقى بتاع الجو بتاع مش عارف كل هزا الهري القرآن شفاء لما في الصدور اللي بتاخد ادوية اكتئاب واللي مش عارف مش عارف بتقول لك انا مش عارف ايه وشخصيتي ما لها مش عارف ايه والجو ده كله. القرآن شفاء لما في الصدور
القرآن بيزهب لابعد نقطة ممكنة في الانسان يشفي قلبه بل يحيي قلبه لزلك احنا كنا قلنا في الخصاء في خصائص القرآن قلنا القرآن فيه فيه فيه الاهتداء وفيه الشفاء وفيه الاحياء
الاهتداء ده بيعرف الانسان الاهتداء العلمي والعملي والشفاء هو بيعالج الاشكال اللي عنده. في الاحياء يبعثوا من موته ابعثوا من موتى على نحو ما قال ربي سبحانه وبحمده فازا انزلنا عليها الماء
اهتزت وربت وانبتت من كل زوج بهيج فالمهم الشاهد ده ده في الخصائص الشفائية للقرآن الكريم فهنا لو ماذا اذا كان الواحد فينا مريض بالتطفيف والحقيقة ليه بقول مريض؟ لان التطفيف مرض
والناس بتاع الناس بتوع او بتوع الاضطرابات النفسية لو انصفوا لوضعوه في الدي اس المفايف اللي هو الدليل تشخيص الاحصائي الاكبر للامراض النفسية في العالم ده عندنا في لو انصفوا لوضعوه فيها
لان الحقيقة هزا التطفيف واحنا انا باكدت امبارح ما بنتكلمش عن التطفيف العابر او العارض ما بنتكلمش عن واحد طفى في مرة ولا مرتين. بنتكلم على خلق اصبحت هيئة ملازمة لنفسه تصدر عنه بلا تكلف كالخلقة فيه
فخلاص اوتوماتيك كده اوتوماتيك زي ما بيحرك ايده كده خلاص اول ما ييجي التصرف بيطفف التطفيف عنده اوتوماتيك يفعله عفو الخاطر فهزا المريض بالتطفيف محتاج آآ محتاج هذه الثلاثية محتاج اهتداء
محتاج شفاء ومحتاج احياء لاهتداء علمي وعملي ده علمه ايه؟ وعمله ان هو يهتدي علما اللي هو معرفة وايه؟ ورشادا وبعدين يهتدي عملا توفيقا وسدادا واستقامة وثباتا فدي اول لقطة انه محتاج الاهتداء. علشان كده كتير من الناس اللي ما بتفهمش ازاي القرآن بيشفي
يشفي ازاي بقى يشفي ازاي؟ لان لازم نمر الاول من ايه؟ من قنطرة الاهتداء طيب عشان اوضح لكم المسألة اتكلمت قبل كده مرارا وتكرارا عما يسمونه او السي بي تي العلاج المعرفي السلوكي
ما هو الخط الاشهر والاكبر على الاطلاق في علاج الاضطرابات النفسية في العالم باجماع باجماع هزا هو الخط الاشهر طيب او العلاج المعرفي السلوكي ده بالعربي هو عبارة عن ايه
جلسات بيعملوا ايه في الجلسات دي بيتكلموا بيتكلموا في ايه يحاولوا يعرفوه طبيعة المشكلة اللي عنده ومش عارف ايه وايه اللي بيحصل فيها والخطط العلاجية ومش عارف ايه وهم مركزين على نقطة مهمة جدا جدا جدا
هم شافوا شافوا ان هزا الشخص معزم الناس اللي عندهم اضطرابات نفسية عندهم حاجة اسمها آآ هي هي معتقدات خاطئة سابتة معتقدات خاطئة ايه؟ سابتة. زي مسلا الشخص اللي عنده اسي دي او عنده اللي هو اللي بيسموه الوسواس القهري بالعربي
هو عنده معتقد خاطئ ان ايده دي ما هينفعش الميكروبات اللي تروح عليها بغسلتين. لازم تتغسل خمسين مرة فهو عنده خاطئ سابت عنده معتقدات خاطئة سابتة الناس اللي عندهم متلازمة الاضطهاد
هو عنده معتقد خاطئ سابت ان هو كل اللي حواليه بيضطهدوه كل اللي حواليه حاطينه في راسه وكل اللي حواليه كزا نزحزحه يمين نزحزحه شمال مش بيتزحزح الشخص اللي عنده اكتئاب
عنده معتقد سابت خاطئ ان هو الدنيا ما لهاش اي لازمة وكله محصل بعضه وزاكرت زي ما زاكرتش واشتغلت زي ما اشتغلتش وكله في نجيبه يمين نجيبه شمال هزا الاعتقاد مش بيتحرك
فالناس في السي بي تي بيعملوا ايه؟ او في الجنوبي العلاج المعرفي السلوكي بيحاولوا يعملوا ايه؟ حاولوا يزحزحوا هزه الايه المعتقدات السابتة الخاطئة بس بقدراتهم البشرية قدراتهم الايه؟ البشرية. محاولات للزحزحة. وسيلتهم في الزحزحة دي ايه
كلام قدرتهم على ان هم يكلموه يقنعوه يحاولوا يغيروا فيه ببساطة شديدة يا جماعة الخير ليس اوقع في النفوس من النصوص اقعد انت مسلا واحد عنده الناس اللي عندها الفوبيات او عندهم الرهابات مسلا
واحد مسلا بيخاف من المرتفعات بيخاف مش عارف من الصراصير المهم يخاف من اي هري من هري ده طيب هزا الشخص اللي عنده هزا الخوف المرضي انت عايز تطمنه فهتطمنه تقول له ايه
فتقول له على فكرة عادي وانت ممكن تطلع فوق وما يحصلكش حاجة ناس كتيرة طلعت فوق وما حصلهاش حاجة واهري لبكرة وقل له وتاني قل له تالت وقل له رابع قل له خامس قل له عاشر
هزا الشخص بقى هاته كده وقل له بص بص ربنا قال قل لن يصيبنا الا ما كتب الله لنا واعلم ان النبي قال واعلم ان ما اصابك لم يكن ليخطأ وانما اخطأت لم يكن ليصيب. ريح راسك
انت الاسراف في الخوف ما هيفتش. اللي هيفيد تاخد بالاسباب بس الخوف ما هي ايه ما يفيدش في اي حاجة انت خايف تموت عشان هتركب عربية هتموت وانت ماشي في الطريق
قل لو كنتم في بيوتكم لبرز الذين كتب عليهم القتل الى ايه؟ الى مضاجعهم. قالوا لهم لو كانوا عندنا ما ماتوا وما ايه؟ وما قتل يا باشا انت في سريرك وبتقتل
اه طب مش السيناريو بتقتل فهزا الشخص بقى انت عشان تغير معتقداته انهو اقوى في تغيير معتقداته؟ نصوص ولزلك الامة الامة دخلت نفق مظلم لما تصوروا ان الشفاء بالقرآن انك تعمل ايه؟ هات الواد واقعد اقرا عليه. وهات عصاية واضرب فيه
استهبال القرآن يشفي بمعانيه يشفي بالحقائق والهدايات اللي فيه ان هو ازاي هيعمل هزا التحول في نفس الايه؟ الانسان بل ابعد من كده حتى على المستوى العضوي على المستوى العضوي
من العجيبة ان القرآن هو اصلا خطاب خطاب تفسيري يعني خطاب يبعث التفاؤل في النفس. يبعث فيها الامل. يبعث فيها البشرى اصلا مش زي ما احنا يعني للاسف اعتدنا ان القرآن بتاع الاحزاب. القرآن بتاع الايه؟ بتاع الاحزاء. واحد عايز يعيط يقرا قرآن
واحد مكتئب يعني عايز يكتئب اكتر يقرا قرآن القرآن بطبيعته هو خطاب تفسيري بشرى بشرى بشرى من اكثر ما وصي به القرآن انه بشرى بشرى للمسلمين في اية وبشرى للمؤمنين في اية وبشرى للمحسنين
فهو بشرى. القرآن بشرى اصلا. فيه بشارات تبعت التفاؤل في النفس اصلا وتجهز عن الاحباط فهذا الانسان لما يقوم حتى لو مريض عضوية وان يعني احنا انا ازعم يعني ان الناس لما تبقى عندها مشاكل عضوية وانا اقول الكلام ده واعيه انا طبيب واعيه
هم مشاكله من نفسية اكتر من مشاكله العضوية انا كنت الكلام ده بقوله مسلا نصا في كورونا كنت بقول تسعين في المية من اللي ماتوا في كورونا ما ماتوش من كورونا
هم ماتوا من الوهم ان الكورونا بتموت بس الوهم يقتل فهزا الشخص اللي هو عضويا في هزه الحالة السيئة اذا بعث في نفسه نفس جديد لا يكاد يشعر بجسد فيه دلوقتي او فيه طب كده هم بيسموه الفسيولوجيكال ميديسن. الطب ده جاي جامد جدا. او بيسموه احيانا الطب الوزيفي. الطب ده جاي جاي جامد
جدا واحتمال كبير في السنوات القادمة هيبقى هو اللي له اليد الطولى بس ازا تم التحرر ازا تم التحرر من لوبي الطب التقليدي لان هو مربوط بمصالح سياسية واقتصادية الطب التقليدي ده. المهم ازا تم التحرر منه هيجي جامد جدا الطب الايه؟ اللي هو الوزيفي ده او الفسيولوجيال ميديسن
هيجي ليه بقى؟ هو ايه النظرية اللي قام عليها الطب ده كله؟ النظرية اللي قام عليها ان الله خلق الجسد متوازن فمعنى انه مرض ان حصل خلل في هزا الايه؟ التوازن
احنا دورنا نصلح التوازن الطبيعي ولا يكادون يفكرون في هزا الاشكال الزي حصل ايه ده مش هو ده اللي بيعمله الدكاترة؟ لا هو بيشتغل على منطقة ماشي؟ على منطقة ان مسلا مسلا احنا عندنا الصوديوم في جسمنا المفروض له نسبة معينة
وله نسبة مع البوتاسيوم. وهم الاتنين مع بعض عندهم ريشو عندهم نسبة مع بعض وفي نسبة يوريا ونسبة كرياتينين في نسب ما في حاجات مسلا من النوع ده في نسبة زنك وفي نسبة نحاس في نسب موجودة
آآ في الغالب في الامراض بيحصل خلل في هزه النسا هو شغلانته كلها انه يحاول يعيد النسب دي لحالات الايه؟ الطبيعية. دي المرحلة الاولى هو بيشتغل على الحاجات اللي بتؤثر في المناعة
لانه بيعول على ان المناعة قادرة انها تشيل اي اشكال هزا الكلام ليس ببعيد يعني الجو بتاع السرطان ما بيتعالجش وازا ما بيتعالجش والجو ده الكلام ده مش صحيح. احنا عندنا النص الشرعي بيقول ما خلق الله داء الا وخلق له دواء
الا الهرم وفي رواية الا السام يا اما الشيخوخة او الموت وقال كلمة جميلة النبي صلى الله عليه وسلم قال علمه من علمه وجهله من جهله في حد علمه وفي حد ما ايه؟ معه. انما هو موجود. كاين كاين وستين كاين. موجود
بس كل القصة مين يعلمه فهي اللقطة هنا ان هم بيحاولوا بيعولوا على ان المناعة تعود. فازا عادت المناعة هي تحل كل حاجة حتى لو سرطان هي تحل الاشكال ده
واشتغلوا واشتغلوا في يعني سنعود طويلة وعمل نتايج مبهرة في حالات هوبلس هم في الغالب بيشتغلوا على الحاجات الهوبليس يعني المهم لان حقيقة برضه لما نمشي ابعد من كده في الحقيقة بالنسبة لنا احنا في الطب احنا الادوية مش هي اللي بتعالج
فالمضاد الحيوي اللي بنديه مسلا للاطفال عندنا بيعالج ولا الكلام ده. الحاجات دي ما بتعالجش بكل ما هنالك ان احنا بنشغل الميكروب شوية بنحاول نعمل مش عارف معه ايه. بس في الحقيقة اللي المعول عليه في العلاج هي مناعته
لو عنده مسلا اشكال في مناعته واحنا قعدنا من هنا للسنة الجاية ندي له في ادوية مش هتفيده في حاجة ولا تفرق معه في اي حاجة في الدنيا المهم هزه المناعة اية من ايات الله سبحانه وبحمده
في في في خلق الانسان انا ليه دخلت في القصة دي؟ انت عمال تصدع دماغي بتفاصيلي؟ لا لا عشان بس نفهم اللي جاية دي نفهم اثر القرآن في مناعة الانسان
وانا اتمنى ان الزملا اللي اللي بتوع الايمينولوجي بالزات يعني اتشجعوا بقى يشتغلوا على اللقطة دي على فكرة الاثر القرآني في الايه؟ في اثر القرآن في اليوتيوب هيعمل ايه في الاميولوتي؟ هيعمل ايه في حاجة اسمها المناعة
آآ ان القرآن له دور عجيب! عجيب! في تقوية مناعة الانسان وده هيبقى اللي احنا بنسميه في الطب الميكانيزم بنسميه الميكانيزم اللي احنا بنسميه الالية او الميكانيكية كيف يحصل الشيء. وعشان بس اوضح المسألة
حكيت انا من قبل كده القصة دي بس هي هتفيد في الجزء اللي احنا بنتكلم فيه دلوقتي وانا في المحاضرات بتاعة الدكتوراه كان عندنا دكتورة اللي بتشرح لنا في الاضطرابات النفسية
فهي كانت اه بتتكلم على على الولاد اللي في الحضانات. الولاد اللي هم بيبقوا عندنا في سؤال مبتسرين اه او عندهم مشاكل حديث ولادة عندهم مشاكل يعني الحضانات بتشتغل مع حديث الولادة بشكل اساسي اول شهر من العمر
فده انا كنت تخصصي الدقيق فهي كانت بتتكلم عن عن الايه الولاد في في الحضانة فكانت بتقول ان احنا لاحزنا يعني بقى ابحاس ودراسات ان الولاد دول لو هم آآ اتعرضوا في الوسط المحيط لهم. لصوت
هم بيسموه الموسيقى الطبيعية يعني ايه زي صوت مسلا عصافير اه صوت مش عارف في هواء خفيف كده فلاحزوا ان الولاد دول لما بيتعرضوا لهزه مع مع ودي حاجة مهمة جدا
مع ان هم يقفلوا النور في الحضانة لدرجة ان الحضانات برة احنا مسلا عندنا يبقى النور منور والدنيا خربانة وفي فرح العمدة الحضانة. لأ هو بيبقوا طافيين الحضانة وبيجي يفحص الحالة بيحط عليها مسلا زي لمبة كده يشوفها يفحصها ويقفل يفحصها ويقفل وهو ماشي
المهم لو لاحزوا مع هزا الايه مع مع ان هم يضلموا الحضانة ويعملوا صوت اشبه الايه لاحزوا ان الولاد دول بيتعافوا بسرعة هم مش عارفين سبب بس بيتعافوا بسرعة هي جت كده اكسيدنتل ما كانوش قصدنا
لما قعدوا يبحسوا في المسألة ليه بيتعافوا بسرعة لقوا ان هزه الاجواء هزه الاجواء اشبه بالاجواء الحياة الرحمية فبتشعرهم كما لو كانوا على مقربة من الام بيحس ان هو قريب من امه
فمنعت تتحسن جدا لدرجة مسلا ان احنا كنا بنوصي مسلا نساء اول ما اتولد على طول بيبقى فيه حاجة اسمها البوندينج ان مسلا دلوقتي لان بيحصل الهبل اللي بيحصل ده ان واحدة تولد واحد يقول لك حطه على السرير انا احطه مش عارف ايه. الولد المفروض يتربط فيها اصلا
بس من خارج جسمها يبقى في جسمها على طول ما يخرجش ما يبعدش عنها ابدا في جسمها يعني في جسمها حتى بلا وسائط البوندينج ده بيفرق جدا جدا في الولد
ييجوا يرضعوه مش راضي يرضع ييجوا مش عارف ايه وعمال يعيط طول الوقت جربوا البوندينج كده هتلاقيه بعد شوية ايه بيرضع وساكن وهادي وطعمه زي الفل لان في حاجة اصلا الانسان مولود بها اسمها السباريشة الفوبيا
فوبيا فوبيا الانفصال وكنا شرحناها لما اتكلمنا عن اية لقد خلقنا الانسان من ايه؟ من علق. آآ اقرأ خلق انسان من علق. عذر من علق الانسان اصلا في تركيبه عالق
طول الوقت عالق فهو فلزلك من اكبر المشاكل اللي عنده فوبيا فكرة فوبيا الفقد نفقد حد بيحبه حد عليه حد كزا فعنده عنده عنده هوس بهزه المسألة فالولد اصلا مولود
هو بيحس بالامان ولزلك حتى كتير جدا في اول ست شهور كنت بقول ايه؟ الامهات بيحسوا ان الولاد دول كانهم بيتعمدوا يعزبوهم يقول لك الواد انا انام يصحى ويفضل يعيط يعيط يعيط يعيط
اصحى ينام ويهدى ويبقى زي الفل. انت يا ابني مستقصدني لان هو لما هي صاحية حاسس بالامان انه سامع صوتها اول ما يحس انه مش سامع صوتها يقلق ويصحى يقلق ما نمى
ولزلك بقى هتسجل له والله والله بجد مش آآ انا مرة عملتها مع حال. قلت لها اي اي رغي كده وانت بترغي مع امك ولا حاجة سجلي وخليه شغال كده ولما تيجي تنام
والله بجد ان هو فعلا فارق معنا وسامع ايه هو عارف صوتها بقى عارف دقات قلبها يعرف يفرق دقة قلب امه عن دقة قلب حد تاني يعني عارف عارف صوتها هو هو مخلوق مهدي لهزا
دي اللي هي الهداية الايه؟ العامة ربنا الذي اعطى كل شيء خلقه ثم ايه؟ هدى هو طالع هو حد علامه يرضع ازاي؟ انا قلت قبل كده الولد بيرضع رضاعة احترافية جدا
احترافية بيضغط بشكل معين عشان يدخلوا اللبن بكمية معينة فبيرضع بشكل احترافي غير عادي. مين اللي علمه الكلام ده؟ ما هو مش ما حدش علمه الكلام ده المهم حالة السبيبريشن فوبيا دي
هو لقوا ان الولد لما بتحسن انت بتحاول تتلاسى فوبيا. ايه اللي حاصل لما انت بتحط له في الحضانة بتظلمها له اشبه بايه؟ بالحياة الرحمية طيب ولما تعمل له الصوت اللي هو ده دي الاصوات الطبيعية اللي معتاد يسمعها
الا بقى لو امه مسلا شكله كانت بتتخانق فممكن يسجلوا له خناقات امه برضه تمشي يعني المهم يعرف ان دي ماما وخلاص تمام المهم يعني فهو في صوت هو الاصوات دي بالنسبة له اصوات مألوفة
تمام؟ اه سبحان الله احنا كان حصل عندنا في الحضانة حاجة كده احنا ما عملنهاش قاصدين بس احنا اول ما بدأنا الحضانة قلنا ايه احنا هنحط في اركان الحضانة سماعات صغيرة بصوت خفيف لطيف وتشغل القرآن طول الوقت
اربعة وعشرين ساعة القرآن شغال. واخترنا ساعتها الشيخ الحصري رحمه الله تحديدا لان هو زي ما قلت ما عندوش نتوءات صوتية يعني هو ده يتعلم منه كيف يكون النطق فهو بطبيعته ما عندوش النتوءات الايه؟ قرايته كلها على ايه؟ على وتيرة واحدة
فحطينا اللي كنا بنحط السماء. بعدين كده بنلاحز حاجة عجيبة جدا الولد ييجي مسلا محتاج يتحط على جهاز تنفس صناعي يقعد عندنا ساعتين بنجهزه جهاز التنفس نلاقي تنفسه سليم وزي الفل ويتحط على الاكسجين عادي. الله
سحر بقى لدرجة بدأ يشتهر بين الزملا دي الحضانة بتاع الشيوخ والله اللي عنده حالة قارفاه بيجي باعتها له. يعني بقت بشكل مضطرد يعني بشكل اه مسلا يعني احنا بنخرج حالات كتير بسرعة
ما بيطولوش عندنا وخصوصا الحالات اللي هي يعني مشكلتكال قوي يعني كأن فيها لون من الوعي لسة الولد واعي يعني مش ما ما راحش قوي ان هو حالة حرجة يعني
هم هم الدكتورة دي قالت كده فانا قلت لها يا دكتورة معلش احنا بنعمل حاجة بقى بس ممكن تكون قريبة من انت عندك تفسيرك وانا هشوف التفسير ناحيتي بقى التاني
ان الولد كمان هم شافوا ان اللي بيفرق معه جدا فطلع بيفرق معه اكتر الكلام كلام وفي الغالب انت في بيئة مسلمة والولاد دول اكتر صوت كانوا بيسمعوه وبيحسوا معه بالسكون
هو القرآن ودايما القرآن لما بيشتغل الناس بيحصل لها ايه وتسكت لازم تبقى ساكتة وهادئة فبيعلى صوت القرآن فهو في بطن امه يسمع القرآن فالصوت ده مربوط عنده بالايه بالسكينة والهدوء والاطمئنان
مش مربوط بقى فيه خناقة بعركة لا سيما لو كان الصوت ده زي ما قلنا فيه هزا الاداء. فاولا الكلام بالنسبة له الكلام اصلا الكلام مألوف الكلام بشكل عام وكمان الكلام ده لما يبقى القرآن فالقرآن ده كلام ايه؟ مألوف عنده
والاجواء اللي بيتقرا فيها القرآن مألوفة عنه في لحزات في ساعات بيحس بالاطمئنان والهدوء يعني احنا برضو من الحاجات العجيبة ان الحضانات دي دايما العيال بتبقى فيها بتايه بتعيط كده ما نخلصش
احنا ما كنش عندنا النسبة دي عالية احنا ما كناش بنسمع فكرة العيال بتعيط كتير في الحضانة وده هتلاحزوه لو كانت ام مسلا في فترة الحمل بتسمع قرآن كتير يعني حتة فكرة ايوه امه كانت بتسمع القرآن فحفظ القرآن ايوا الكلام ده حقيقي
بس مش هيحفزه من الاخر مش هو ده اللي هيحفزه القرآن يعني بس هيخليه فاميليار بالايه؟ بالنسبة له فكرة ان امه بتسمع قرآن كتير وكانت مش عارف ايه. الولد ده لما بيخرج بينام على القرآن
اما القرآن بيشتغل في البيت بايه؟ بيهدأ بس يبقى بالحالة دي مش القرآن اللي شغال اللي شغال ايه؟ بيشتغل كده في شوية. اللي هو يكون بيتردد في اركان البيت فالصوت عنده فمليار مهواش غريب ولزلك الكلام ده كان تلاقيه مسلا مشهور اكتر في الارياف
ازاعة القرآن شغالة ليل ونهار وحتى احنا كنا يعني اصلا معزم الشيوخ المصريين انا مربوطين في زهني بالشارع انت بتصلي الفجر وطالع كل الناس تروح حاطط السماعة كان في ناس حاطين سماعة قدام البيت كده وتسمع ايه المشايخ المصريين في ازاعة القرآن شغالين طول الوقت
المهم الشاهد انا عايز اقول ايه؟ ان هو هنا اه كل الكلام ده بس او هزا الرغي انا بحاول اجيبه في حالة قصصية عشان نحاول نفهم ان ايه الغريبة ان القرآن يشفي
واضح؟ التفسيرات مش هتنتهي تفسيرات كتيرة بس مش غريبة ان القرآن ايه؟ يشفي مش لازم الشفاء ده ان هو يخش يروح على البتاع ده يعمل له مشكلة. مش لازم يخش يشتغل كمضاد حيوي. لا
في اوقات لا بيشتغل في مناطق معينة المناطق دي ممكن هي مش متشافة بصورة انا باخرى. ده عضويا بايه اللي هو ابعد مين اقرب من العضو بقى نفس اقرب بكتير
لان علاجي النفسي كله كلاء الدكاترة حتى لما بيروحوا في نقول عليه او في العلاج الدوائي والعلاج النفسي فهما دايما حتى اللي يعني بيتقوا ربنا ما بيستعملوش الدواء الا عشان يساعدهم ان هم يعملوا العلاج النفسي
يعني العيان مسلا ولا مسلا فيه مشكلة يعملوا فيه ايه يهدوه بالدوا مسلا يهدى كده يهمد شوية عشان نعرف نكمل معه انما مش العلاج الدوائي مش علاج اصلا. ليس علاجا البتة
واحد عنده اكتئاب بيدي له حاجات مش عارف بيزود الدوبامين شوية ومش عارف ايه عشان يعرفوا ايه. يعرفوا يتكلموا معه. مش اكتر من كده. انما ان هو نفسه بيعتبره هزا علاج او هزا الدواء طبعا مش دواء. لا
ممكن يكونوا دواء المهم فالقرآن في هذه الخصائص الشفائية اللي بتبدأ بالاهتداء فهمنا بقى ليه ليه قلت التفاصيل دي كلها ان انا ازا فهمت الخطاب القرآني فهمته كويس وصلتني المعلومات اللي فيه
الطريقة اللي ربنا بيكلمني بها عن المشكلة ده في حد زاته بيعمل الانسان اهتداء علمي ويعمل له اهتداء قلبي وبيهيأوا للاهتداء العملي فازا حصل هزا الاهتداء بيجي وراها الايه الشفاء
ويجي من ورا الشفاء الاحياء يستحيل خلقا اخر كأنه بقى واحد تاني وكل الكلام ده طبعا احنا مش بنخترعه يعني النصوص واضحة في هزا الكلام. النصوص واضحة في هزا الكلام. اكثر وصف
وصف به القرآن انه هدى ان هدى الاهتداء يعني واحيانا كده يبقى ايه في في يعني ايه سباق ما بين الهدى والزكر ان هدى او انه زكر وحتى وصوا بانه زكر في نفس النسق اللي احنا بنتكلم فيه
لان انسان تذكر يعني هو كان بيعمل ايه ميسي هوصل لكم المسألة. النهاردة واحد مسلا هو اللهم بارك طول حياته ناجح وماشي كويس وتمام زي الفل حصلت له ازمة كبيرة مسلا في شغله او ازمة كبيرة في حياته فايه
فمني بفشل او باخفاق وجت وراه ازمة تاني وازمة تالتة انت لما بتحب تخرجه من الموضوع ده تعمل فيه ايه بس يتزكروا بنجاحاته السابقة كله عادي على فكرة طب ما انت في الموقف الفلاني كان كزا وعملت كزا. وكان كزا وعملت كزا. وطبيعي ان هو الانسان دايما لما بيبقى في ازمة لا يرى الا الازمة
مش عارف يخرج من سيطرتها فكل اللي بتعمله انك بتزكره بايه بتزكره بنجاحاته السابقة او بتزكره بحقائق سابتة ان عادي على فكرة الانسان بطبيعة الحال بيحصل له ايه؟ بيقع يقع يقع وكل الوقعات دي بين يدي الايه؟ ان هو يقوم ما يقعش
يا اما انت بتزكره بنجاحاته هو او بتزكره بحقائق ايه كبرى لان في لحزة الاشكال الانسان بيسيطر عليه النسيان. ولزلك دي حاجة مهمة في الخصائص الشفائية للقرآن وهي التذكير بيعمل ايه في الانسان؟ يذكره
هو الانسان ده مسلا مقصر جدا وبعيد عن ربنا ومش عارف ايه وحاسس ان حياته ملخبطة وعمال كده بسبب الزنوب وتقصيره وحاسس ان ربنا ما هيقبلش حد زيه ابدا. ولا ربنا سبحانه وبحمده هيسمح له
فمسلا يسمع قل يا عبادي الذين اسرفوا على انفسهم لا تقنطوا من ايه رحمة الله ان الله يغفر الذنوب جميعا. انه هو الغفور الرحيم فاذا ذكر المرء بذلك تلاقيه بدأ يعمل ايه؟ يسترد ايه
عافيته ويتفاءل ويستبشر تحس لقى ان في امل وان انا اقدر اخرج من هزه الكبوة في حالة فالاهتداء ده الاهتداء احيانا من صوره التذكير منصور الايه؟ التذكير كيف اهتدى الانسان ده بانه تذكر
تذكر كان في معنى غايب لان التذكر او الذكر هو حضور المذكور في القلب على الوجه اللائق به ان المزكور ده ما كانش يعني ما ايه يا اما غاب كليا يا اما غاب ايه؟ جزئيا
ممكن يبقى حاضر بس مش على الوجه اللائق به. حضور ما بيؤثرش المهم الشاهد يعني الخلاصة دي لقطة الناس ما بتفهمهاش من اين يبدأ يبدأ الشفاء القرآني من الاهتداء وكل ما نجحنا ان احنا ندير عملية الاهتداء
احنا كده قصرنا الطريق على الشفاء ولزلك تعرفوا ليه الامة مليانة بلاوي ومليانة مشاكل ومليانة هم ومليانة غم لان في الحقيقة احنا اصلا عندنا ازمة من معاني القرآن اصلا كل مجهوداتنا مسخرة لمبانيه والالفازه ومش عارف ايه واحنا بنؤمن معانيه
فكيف لنا ان نهتدي به؟ او كيف لنا ان نشفى به انما تصوروا لو المنهاج هو الايه طول الوقت فهم معاني القرآن تدبرها العمل بها. اللي هو كده طول الوقت
الانسان هيبقى عنده من الوقاية الخليصي مش هيعرف المشاكل بل هيبقى عنده ان هو لما تحصل مشكلة المشكلة دي بيحصل لها ايه بتتحل اوتوماتيك دون ان يشعر لا سيما لا سيما
والمسلم المسلم المفروض ان علاقته بالقرآن علاقته بالغزاء مش بالدواء علاقته بالغزاء مش بالايه؟ مش بالدواء. ايه الفرق ده هو ده في حالة لما يمرض ولا ايه؟ انما الغزاء ده حاجة ايه؟ يومية اوراد. مم
ولزلك فكرته ده من اكبر الازمات المسلم ما يكونش عنده ورد ورد متعلق بمعاني القرآن انه يمرر معاني القرآن على قلبه كل يوم فيكون علاقته بالقرآن علاقته بالغزاء مش بالايه؟ مش بالدواء
انما احنا امتى بنروح للقرآن يعني اللي احنا بنعمله ده ده كله ده ده ده غلط مية في المية بس احنا مضطرين له الاية اللي بتحل المشكلة الفلانية الاية الاصل ان المسلم اصلا لو كده كده مرتبط بقرآن غذائيا
غذاء قلبه بقى غذاء روحه مرتبط به غذائيا فهو مش هيعرف الاشكال ده اصلا خلاص مش رغبي فازا حصل اشكال برضه هداه اللي هينفع معه اه لان اصلا اصلا الاغزية ادوية
لكن الادوية مش اغزية الاغزية بطبيعتها ايه؟ ادوية انما الادوية مش اغزية مين اللي يغني عن مين؟ الغزاء يغني عن الايه؟ الدواء. عن الدواء. بس الدواء ما يغنيش عن الغزاء
فالناس ما بتفهمش اللقطة دي. المسلمين حتى علاقتهم بمعاني القرآن علاقة دوائية مش علاقة ايه غزائية ان هو دلوقتي انا لما يحصل مشكلة نشوف القرآن. احنا مش عارفين اننا نقرا قرآن
انما ازا كانت المسلم علاقته بالقرآن علاقة غزائية خلاص مش في اشكال اصلا ان عنده ورده بس مش اهو تاني مش ورد القراءة بلا فهم انا خلاص حتى فاهم الصفحة دي مش لازم اقراهم تفسير تاني. مجرد اني بقرأها انا بعمل ايه في المعاني دي؟ بجدد المعاني على قلبي تاني خلاص زي الفل
فما يبقاش فيه اي مجال. وان طرأ شيء وان كان عنده امراض وان كان عنده وان كان عنده لا يكاد يشعر بهزا الشيء. وده برضه اصلا انا كنت بقول اصلا اصلا في ده اتجاه تاني في الطب بدأ ينمو بشكل رهيب اللي
بيسموه اللي هو قائم على فكرة ان انت ايه البني ادم ده تضبطه غزائية يبقى فيه غزاء متوازن فازا كان في غزاء وده مسلا احنا مسلا عندنا في طب الاطفال بنأكد عليه جدا جدا من بدري
بالنسبة للام الولد لو بيتغزى بشكل متوازن مش هيمرض لا يكاد يمرض وان مرض المرض ده يبقى حاجة ايه؟ تيجي كده وما بتطولش ما بقاش زي الناس الباقية بس هي فكرة الدايت او الغزاء الايه؟ المتوازن
لان هو عادي هو ممكن هياكل حاجات وممكن يشرب حاجات وفي الاخر ما ايه زي مسلا مشهور عند الناس بتوع الاعشاب والكلام ده او عند الزملا بتوع الصيدلة ان يقول لك الحاجات العشبية معظمها
ما بيغلوهاش زي الشاي الكشري كده. تمام فما بتتغليش فهو عمال ياخد اعشاب بس بيغليها ده فاهم؟ فهو هنا هي نفس القصة هو اية ممكن يكون عنده صلة بالقرآن بس الصلة دي ايه
الصلة غلط هو عنده صلة بمبانيه صلة بالفاظه ممكن يكون كل الالفاز في صدره بس هو للاسف الشديد يعني يعني المهم الحتة دي مهمة بين يدي ان احنا بس نفهم
انا انا ببقى دايما بحب اتكلم في المسألة دي عشان اقول اه حاجتين. الاولى ما فيش حاجة اسمها مشكلة ما بيعالجهاش القرآن وخصوصا نفسيا يعني لازم ندخل على القرآن بهزا التفاؤل
وبزاك الاستبشار بس ده ليه دايما بيحصل اشكال ان احنا مش فاهمين سنن ربنا مش فاهمين سنن ربنا في الداء والدواء والشفاء التأمين الصحي لربنا ازاي؟ احنا عايزين نشفى واحنا مش فاهمين المرض ولا عارفين المرض ولا هو عندنا اللي قلت عليه قبل كده التصبر
على الايه؟ على التبصر من خلال التحليل في سبيل الوصول الى الحلول تاني بالراحة التصبر على التبصر عن طريق التحليل في سبيل الوصول الى الايه؟ الحلول انا عايز ايه؟ هدفي ايه؟ اتبصر بالداء
طب وهتبصر به ازاي؟ التحليل بس مش اي تحليل التحليل اللي في سبيل الوصول للايه؟ الى الحلول فدايما ما بنصبرش عليه. يعني مسلا زي ما كنا بنتكلم مسلا في المرة اللي فاتت لما اتكلمنا عن ايه؟ عن علم نفس التطفيف
او سيكولوجيا التطفيف. يا عم انت عمال تقول وتفصل وتحكي ده مهم عشان اعرف انا فين اعرف المزاهر احنا دايما اول حاجة في الطب بتقابلنا اللي احنا بنسميه اللي هو الشكوى الرئيسية
واحنا عشان نتأكد ان الشكوى دي هي المرض ده بنسأل عن مجموعة اخرى من الاعراب وبعد ما بنسأل عن الاعراض دي بنبدأ نسأل اسئلة اخرى بحثا عن حاجة مهمة جدا وهي درجة المرض
احنا فين بالضبط؟ احنا في المرحلة اللي هي الخفيفة اللطيفة ولا المرحلة الشديدة العنيفة ولا المتوسطة ونقعد نسأل شوية اسئلة تاني عشان لو لقيناه في المرحلة العنيفة نتأكد فيه مضاعفات ولا لا
لان في وقت ساعتها انا يبقى شاغلني المضاعفات مش شاغلني المرض ولا يفرق معي وبعدين في الاخير بنسأل شوية اسئلة تاني عشان نحاول نعرف ايه السبب فكل ما معلوماتنا زادت كل ما قدرتنا على التعامل مع الحالة ايه؟ زادت. فهمتوا
فكل ما احنا معلوماتنا عن الاشكال ده زادت كل ما احنا هنقدر نتبصر اكتر بالخطوة اللي هنبدأ منها وهو ده الاهم هنبدأ منين فلما اقرب بالضبط انا فين هعرف ابدأ منين
ان زي ما قلت لحضراتكم دلوقتي ممكن تكون ام جاية بتشتكي بشكوى تخص طفلها. انا ممكن ما يكونش اغلي الشكوى دي. انا ممكن يكون شاغلني للولد ده بقى له ساعتين
والكلى بتاعته هتفشل ساعتها انا افكر في انه مش عارف بيسهل ولا بيرجع ما يسهل انا كل اللي شاغلني دلوقتي اني احاول استنقز هزه الكلى فهمتوا احنا في اوقات مسلا متصورين ان احنا في التطفيف فين؟ في المرحلة الاولى. ممكن الانسان يكون في التطفيف واصل لمرحلة هتهدد ايمانه
اتهدد ايمان مرحلة مسلا تخليها يخسر اسرته مرحلة هتخليها يخسر كل الناس اللي حبايبه اللي حواليه يعني نفهم ساعتها هيبقى التحرك كله لايه يعني حتى لو دايما نقول في او المضاعفات احنا تحركنا الاول كاطباء
اني اروح ادعم الحاجة اللي هتايه اللي عمالة بتنهار دي فساعتها انا ما هركزش في تطفيفه مش وقت تطفيفك دلوقت اروح اعمل ايه؟ اركز في ايمانه اللي بينهار اروح اركز في في خلاص مراته اللي كرهت حياتها وكرهت الدنيا ومصرة تطلق
فاهمين؟ فساعتها انت هتشوف بناء على المضاعفات هتعرف انت هتتحرك فين واول خطوة المفروض تبدأ بها فاقفل ده الاشكال. ان احنا مش عندنا التصبر ها على التبصر الكافي بهذا الاشكال من خلال التحليل في سبيل الوصول للايه؟ الحلول
احنا عايزين كده لان ربنا ليه سنن في الداء هو احنا كاطباء بقينا بنقول والله في اعراض وفي مش عارف مضاعفات وفي درجات منين سنن ربنا انا كله بس كل العلوم على الارض كل العلوم على الارض كل العلوم على الارض
ماشي كل هزه العلوم عبارة عن استبانة السنن بس استبانة الايه؟ السنن علم الهندسة كله قائم على ايه؟ علم الفيزيا كله قائم على ايه ان هم استبانوا سنن ربنا ووصفوها
عرف قانون الطفو اخترعوا المعلم ارشميدس ما اخترعوش هو عمل ايه؟ شاف سنن ربنا وحاول يفهمها ووصفها واستسمارها كل العلوم كده كل العلوم الانسانية كدب علوم الطيران عمل ايه بتاع الطيارة ده
شايف سنن ربنا ماشي؟ المتعلقة بهزا الهواء بالعكس درس علم طيور وكان كل ما مشكلة تقابله يروح يدرس انواع اخرى من الايه؟ من الطيور يدرس من الطيور يدرس من الطيور
وحاول يحاكي الطائر مش اكتر من كده صفتي واقبضني فبيحاكيه فكل العلوم الانسانية هي عبارة عن استبانة للسنن السنن الربانية السنة اللي ربنا اودعها في الايه؟ في المية اودعها في الجبال اودعها في الهوى اودعها في في النانو تكنولوجي
كل دي سنن ربنا بيستبينها انسان. فزي حتى احنا عندنا علم الطب كله قائم على فكرة ايه على فكرة استبانة السنن نحنا لاحزنا ان السنن ان المرض بيبقى كزا سم كزا سم كزا سم كزا
فهزه الملاحزات تم تسجيلها تم اختبارها تم بصورة او باخرى لغاية ما وصلنا لحالة ان احنا نقدر نقول والله في كزا سم كزا سم كزا سم كزا فكل ما العبد
تبصره بالسنن زاد وفقه للسنن زاد كل ما كان اقدر انه يعمل ايه؟ انه ينسجم مع السنن الربانية ينسجم مع السؤال الرباني يعني في السنن هقول لكم مسلا على سنة بسيطة جدا
لو انا كده واحد جاي من كوكب اخر كائن فضاء وقعت في صحرا وبعدين وقعت في صحرا الساعة تسعة الصبح فلقيت الايه؟ الشمس ما لها طلعة وحلوة وجميلة طب تمام لسة الشمس طالعة بس بتخف شوية
العصر لقيت الشمس بيحصل لها ايه عمالة بتغيب. دخلنا المغرب الشمس راحت. هصوت هنهار احبط ده كده الكوكب ده بيحصل له ايه بيضلم وبتاع وانا رايح فين احنا ليه لما بيجي المغرب ما بننهرش
طب ما انا هرسل ايه عشان عارفين ان دي ايه فترة محدودة وبعدين يحصل ايه؟ مريض. هيجي النهار لو انت فاهم السنن هتعرف ان الشدة فترة وهيعقبها رخاء في السنن
هتعرف ان الامة مسلا في الحالة دي وهيعقبها نصر وراه هتعرف ان الالم وراه امل هتعرف ان الحاجة بطبيعتها تعلو تعلو تعلو تعلو وترتفع وكأنها كيرف كده او بيك وبعد كده بعد البيك بتبدأ تنزل ايه
تنزل تاني كل ما تبصر الانسان بالسنن زاد كل ما كانت قدرته اكبر على ان هو يعمل ايه على ان هو يقدر عادي جدا يتماهى مع هزه السنن وما يحسش باي قلق ولا اي اشكال
وده اللي بيخلي بيخلي مسلا الربانيين بيخلي الانبياء والمصلحين تعاملهم مع الازمات غيرنا خالص حتى اذا استيأس الرسل وظنوا انهم قد كذبوا خلاص في قراءة كذبوا جاءهم نصرنا هو الرسل عارفين ان ان
انبلاج الفجر هو اللحظة التي تعقب اشتداد زلمة الليل ويعرفوا ان اول ما الظلمة تشتد تسد تسد الفجر طالع خلاص لسه ما اشتديتش للاخر لسه الفجر مش طالع لسه شوية على الفجر
حتى لدرجة ان السعر كان يعني يصوغ هزا المعنى فيقول اشتد ازمة تنفرسي قد اذن صبحك بالبلج كل ما تستد كل ما ايه وحتى احنا يعني المفترض بين الناس امتى امتى الحبل يتقطع
على الاخر لو الحبل ده مشدود كده شدة خفيفة ما يتقطعش انما امتى يتقطع؟ لما ايه؟ يتشد على الاخر فدي دي طبيعة الازمات فكل ما الانسان تفقه في السنن كل ما كانت قدرته اكبر على ان هو ايه
انوي تماما تعيش معها ويفهم الدنيا. سبحانك اللهم ربنا وبحمدك قد ارسل ربي للخلق نورا يهدي روحا تسري تحيي امواتا تجعلهم كنجوم تمشي في بشريف كنجوم تمشي في البشر